Серабрышча

Серабры́шча (, ) — вёска ў Баранавіцкім раёне Брэсцкай вобласці. Уваходзіць у склад Палонкаўскага сельсавета. Размешчана за 32 км на паўночны захад ад Баранавіч, за 10 км ад чыгуначнай станцыі Міцкевічы на лініі Баранавічы—Ліда, каля р. Іса. Насельніцтва 74 жыхары (2010).

 Гісторыя 
У пачатку XX ст. ў Люшнеўскай воласці Слонімскага павета Гродзенскай губерні.

З 1921 года ў складзе Польшчы, вёска Люшнеўскай гміны Слонімскага павета.

З 1939 года ў БССР. З 15 студзеня 1940 года ў Навамышскім раёне Баранавіцкай, з 8 студзеня 1954 года Брэсцкай абласцей, з 8 красавіка 1957 года ў Баранавіцкім раёне.

У Вялікую Айчынную вайну з канца чэрвеня 1941 года да ліпеня 1944 года акупіравана нямецка-фашысцкімі захопнікамі. На франтах вайны загінулі 24 вяскоўцы.

Да 1985 года ў складзе Перхавіцкага сельсаветаРешение исполнительного комитета Брестского областного Совета народных депутатов от 18 марта 1985 г. № 177 Об изменении в административно-территориальном делении Барановичского района.

 Інфраструктура 
Працуе магазін.

 Насельніцтва 
 XX стагоддзе:
 пачатак XX ст. — 450 жыхароў.
 1921 — 58 дамоў, 337 жыхароў.
 1959 — 415 жыхароў.
 1998 — 71 двор, 124 жыхары.
 1999 — 126 жыхароў.
 XXI стагоддзе:
 2005 — 119 жыхароў, 52 гаспадаркі.
 2010 — 74 жыхары.

 Вядомыя асобы 
 Іван Сцяпанавіч Курбека (1934—2009) — беларускі паэт і літаратуразнавец.

 Літаратура 


 Спасылкі 

Катэгорыя:Палонкаўскі сельсавет
Катэгорыя:Населеныя пункты Баранавіцкага раёна